**דף עבודה: פעולותיו של יואב מנהיג הצבא**

קראו את פסוקים ט-יד בפרק.

1. ציינו את פעולותיו של יואב בהכנה לקרב ובקרב עצמו על פי סדר התרחשותן (לפחות שלוש פעולות).
2. קראו את פסוק יב. מה המטרה של דברי יואב לחייליו בפסוק זה?
3. כתבו שתי תכונות בולטות של יואב העולות מתוך הפרק. האם תכונות אלו חיוניות למנהיג צבאי טוב?

להלן תשובות לדף העבודה: פעולותיו של יואב מנהיג הצבא לשימוש המורה:

1. יואב בוחר את טובי החיילים להילחם אתו בארם (פסוק ט); יואב מחלק את שאר הכוח ומקצה את החיילים הנותרים לאבישי למלחמה נגד בני עמון (פסוק י); יואב מחלק הוראות לאבישי (פסוק יא); יואב נושא נאום מוטיבציה לפני העם (פסוק יב); יואב מוביל את חייליו לעבר המלחמה בארם (פסוק יג).
2. המטרה היא לעודד את חייליו ולהכניס בהם מוטיבציה. הוא מזכיר להם את הדברים החשובים שבעבורם הם נלחמים.
3. בפרק יואב מגלה תכונות של כריזמה, חוכמה, חשיבה קדימה ותכנון, ואומץ.